**METODOLOGIE DE SELECŢIE A STUDENŢILOR ȘI MASTERANZILOR ÎN VEDEREA ORGANIZĂRII STAGIULUI DE PRACTICĂ IN CADRUL CMTTC SUB DENUMIREA „Dezvoltarea și consolidarea competențelor studenților și masteranzilor prin stagii de practică în domeniul, inovării și al transferului tehnologic și cognitiv ”**

**1. SCURTĂ PREZENTARE A STAGIULUI**

**Obiectivul principal**

Stagiul are ca obiectiv principal identificarea și dezvoltarea de abilități, aptitudini și deprinderi practice în cadrul unui program integrat de practică. CMTTC doreste sprijinirea studenților în cadrul procesului de tranziție de la școală la viața activă prin derularea unui program integrat de practică pentru 20 de studenți din ciclul de licență sau master. Programul de practica asigură o viziune unitară asupra întregului proces de Transfer Tehnologic si Cognitiv în toate fazele acestuia.

Sunt încurajați să aplice atât studenții și masteranzii care doresc recunoașterea internshipului ca stagiu de practică, cât și cei interesați de activități extra-curriculare.

Este în sarcina aplicanților de a se interesa daca internshipul oferit prin CMTTC poate fi recunoscut ca stagiu de practică, prin informarea și obținerea acordului de la responsabilul de practică de la nivelul facultății.

**2. ETAPELE PROCESULUI DE SELECŢIE**

**a) Întocmirea şi diseminarea anunţului de selecţie**

Anunţurile de selecţie vor fi publicate pe site-ul CMTTC, pe site-ul universității, precum și pe paginile de socializare Facebook, Twitter si altele.

Anunţul de selecţie cuprinde obiectivul stagiului, beneficiile pentru studenţi și masteranzi, conţinutul dosarului de înscriere, criteriile şi calendarul de selecţie (Anexa nr. 1).

**b) Înscrierea candidaturii studenţilor și masteranzilor prin depunerea dosarului de înscriere**

Fiecare potențial stagiar își va exprima intenția de înscriere la internship prin depunerea unui dosar inițial de candidatură.

Dosarul de candidatură va cuprinde următoarele documente[[1]](#footnote-1):

* Formularul de înregistrare individuală (Anexa nr. 2);
* Adeverință student/masterand
* Scrisoarea de intentie (Anexa nr. 3).
* CV-ul

Candidații vor transmite dosarul de candidatură în format electronic la adresa de e-mail transfertehnologic@ubbcluj.ro.

**c) Evaluarea dosarelor depuse**

Evaluarea este realizată de o comisie de selecţie, conform criteriilor de selecţie şi în cadrul perioadei prevăzute pentru evaluare. Comisia de selecţie este alcătuită din trei membri ai CMTTC.

Principalele atribuţii ale comisiei de selecţie sunt verificarea eligibilității dosarelor, elaborarea listei aplicanților eligibili, lista aplicanților neeligibili. Persoanele implicate în procesul de selecţie trebuie să îşi exercite atribuţiile respectând calendarul şi criteriile stabilite, precum şi următoarele principii: imparţialitate, onestitate, confidenţialitate, transparenţă şi responsabilitate.

**d) Rezultate finale ale selecţiei**

După finalizarea evaluării dosarelor, rezultatele se vor afişa pe aceleasi pagini cu afișarea anunțului şi se vor comunica candidaților în mod individual pe adresa de email.

Rezultatele evaluării se prezintă sub forma Admis/Respins.

**3. CALENDARUL PROCESULUI DE SELECŢIE**

1) Întocmirea şi diseminarea anunţului de selecţie până la …………………………………..

2) Înscrierea candidaturii studenţilor prin depunerea dosarului de înscriere până la ……………………..

3) Evaluarea dosarelor depuse pana la …………………………………………………………

4) Rezultatele selecţiei pana la………………………………………………………………..

6) Rezultate finale pana la……………………………………………………………

**4. CRITERII DE SELECŢIE**

**Selecția participanților se va realiza pe baza următoarelor criterii:**

1. Depunerea dosarului de candidatură complet în termenul stabilit

2. Condiții specifice: studenți, masteranzi

În procesul de selecție vor fi evaluate cateva caracteristici în baza informațiilor cuprinse în Scrisoarea de intentie, în pricipal pe demonstrarea nivelului de interes pentru desfășurarea stagiului de practică la CMTTC.

**Selecţia studenţilor se realizează în două etape:**

Etapa 1: verificarea îndeplinirii simultane a criteriilor de eligibilitate

Etapa 2: pentru studenţii care au trecut de etapa 1 se determină un punctaj care reflectă modul în care studentul răspunde obiectivelor proiectului (prin Scrisoarea de intentie). Pentru fiecare criteriu se acordă o notă de la 0 la 10. Ierarhizarea se efectuează în ordinea descrescătoare a punctajelor. În caz de egalitate a punctajului se alege studentul prezintă o motivaţie mai mare pentru realizarea stagiului.

**5. ANEXE**

Anexa nr. 1 - Anunţul de selecţie

Anexa nr. 2 - Formularul de înregistrare individuală a participanților

Anexa nr. 3 - Scrisoarea de motivație

Anexa nr. 1

**ANUNŢ DE SELECŢIE**

**OPORTUNITATEA INTERNSHIP ÎN CADRUL CENTRULUI DE MANAGEMENT, TRANSFER TEHNOLOGIC ȘI COGNITIV prin programul: „Dezvoltarea și consolidarea competențelor studenților prin stagii de practică în domeniul transferului tehnologic și cognitiv”**

Stagiul are ca obiectiv principal identificarea și dezvoltarea de abilități, aptitudini și deprinderi practice în cadrul unui program integrat de practică. CMTTC doreste sprijinirea studenților și masteranzilor în cadrul procesului de tranziție de la școală la viața activă prin derularea unui program integrat de practică pentru 20 de studenți din ciclul de licență sau master. Programul de practică asigură o viziune unitară asupra întregului proces de Transfer Tehnologic si Cognitiv în toate fazele acestuia.

Scopul acestui program de internship oferit de catre UBB prin intermediul CMTTC este educarea studenților în logica transferului tehnologic și cognitiv, a inovării și a inițiativei antreprenoriale.

CMTTC își asumă în cadrul UBB rolul de promotor al transferului de expertiza dinspre unitatile de cercetare-dezvoltare-inovare din cadrul UBB catre societate. Obiectivul acestui program de internship este dezvoltarea de abilitati specifice pentru a identifica potentialul rezultatelor cercetarii realizate in UBB, indiferent de domeniul în care au fost obținute aceste rezultate, dar și identificarea potențialilor beneficiari ai expertizei existente la ora actuală în universitate.

Întrucât generația de mâine de inovatori, cercetători și/sau antreprenori se găsește azi printre studentii UBB, CMTTC propune acest program inovator de internship. Acesta se va desfasura preponderent online si presupune prestarea a 90 ore la CMTTC, recunoscute ca practica de vara.

Calitățile necesare pentru înscrierea în acest program sunt:

* deschidere către inovare
* gândire out of the box
* abilități de comunicare atât în ceea ce privește social engineering cât și în domenii științifice interdisciplinare și transversale
* spirit de initiativă
* atitudine proactivă.

Pentru nivel licență, acest internship va incepe cu un training de baza in domeniul transferului tehnologic și cognitiv, prezentarea modelelor de bună practică de la marile universități din Europa și SUA, studii de caz, urmate de activități efective de scouting, ateliere de inovare, sesiuni de brainstorming, activități de echipă și individuale.

Suplimentar, studenții de la nivel master vor primi un training în managementul inovării, iar activitatea lor se va focaliza îndeosebi pe identificarea potențialului de transfer tehnologic și cognitiv al structurilor din UBB, precum și a potențialilor beneficiari.

Ulterior finalizării acestui intership, există posibilitatea continuării colaborarii cu CMTTC prin incheierea unui contract de voluntariat prin Fundatia UBB.

Sunt încurajați să aplice atât studenții și masteranzii care doresc recunoașterea internshipului ca stagiu de practică, cât și cei interesați de activități extra-curriculare.

Este în sarcina aplicanților de a se interesa daca internshipul oferit prin CMTTC poate fi recunoscut ca stagiu de practică, prin informarea și obținerea acordului de la responsabilul de practică de la nivelul facultății.

Anexa nr. 2

**FORMULARUL DE ÎNREGISTRARE INDIVIDUALĂ A PARTICIPANȚILOR**

Date de contact: (nume şi prenume) .................................................................................

adresa domiciliu: .........................................................................................................

..............................................................................................................................,

locul de reședință: .......................................................................................................

...............................................................................................................................

telefon: ................................., e-mail: .......................................................................

CNP: ....................................

Student/Masterand al Facultăţii ………………………………………………, specializarea …………………….., anul…………

Responsabil cu practica la nivelul facultății ………………………………….

Adresa de email a repsonsabilului de practică: ………………….

Semnătura participant

……………………

Data:

………………….

Anexa nr. 3

**SCRISOARE DE MOTIVAŢIE**

(cerințe)

Scrisoarea de motivaţie trebuie să cuprindă în mod obligatoriu:

 datele de identificare al studentului precum: nume, prenume, CNP, denumirea facultăţii din care provine

 descriere a situației școlare

 interesul pentru inovare, antreprenoriat si transfer tehnologic și cognitiv

 motivarea interesului pentru a fi implicat in stagiul de practică derulat prin CMTTC

ATENŢIE! Marimea scrisorii de motivație nu trebuie să depăşească o pagină!

1. Candidații au obligația de a furniza datele lor personale, solicitate la completarea documentației, cu respectarea dispozițiilor legale menționate, având obligația de a respecta prevederile dispoziţiilor Regulamentului (UE) 2016/679 al Parlamentului European Și Al Consiliului Uniunii Europene din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, transpusă prin Legea nr. 190/2018 (măsuri de punere în aplicare a Regulamentului UE 2016/679). [↑](#footnote-ref-1)